সম্প্রতি এয়ারপোর্ট অথরিটির পক্ষ থেকে এই বিল্ডিংটির নির্মান নিয়ে আপত্তি তোলা হয়েছিল। তাদের দাবি ছিল, বাড়ির উপরের পাঁচটি তল বিমানবন্দরে সিগন্যালিংয়ে সমস্যা তৈরি করছে।
 নিজস্ব প্রতিবেদন : প্রজাতন্ত্র দিবসের আগে তেরঙ্গা আলোয় আলোকিত হয়ে উঠল কলকাতার উচ্চতম বিল্ডিং দি ফর্টি'টু(THE 42)। ৬২তলা এই বিল্ডিংয়ের উচ্চতা নিয়ে অতীতে বিতর্ক দেখা দলেও, পরবর্তীতে তা মিটে যায়।     বৃহষ্পতিবার সন্ধ্যা নামতেই, তেরঙ্গা আলোয় জ্বলে ওঠে কলকাতার জওহরলাল নেহরু রোডের এই বহুতলটি। ২৬০ মিটার উচ্চতার এই বিল্ডিংটিতে ৫৬টি রেসিডেন্সিয়াল অ্যাপার্টমেন্ট থাকছে। সেই সঙ্গে উপরের দুটি তল ডুপ্লেক্স ফ্ল্যাট। নির্মীয়মান এই বিল্ডিংটি তৈরির কাজ সম্পন্ন হলে, পূর্ব ভারতের এটাই হবে সর্বচ্চ। সম্প্রতি এয়ারপোর্ট অথরিটির পক্ষ থেকে এই বিল্ডিংটির নির্মান নিয়ে আপত্তি তোলা হয়েছিল। তাদের দাবি ছিল, বাড়ির উপরের পাঁচটি তল বিমানবন্দরে সিগন্যালিংয়ে সমস্যা তৈরি করছে। যদিও পরবর্তীতে সেই সমস্যা মিটে গিয়ে বিল্ডিংটি তৈরির ক্ষেত্রে ছাড়পত্র মেলে।